મરતા મરતા માઈકલ એટલું બધુ કરતો ગયો કે સામાન્ય માણસ 10 જન્મ લે તો પણ ભેગુ ન થાય. 23 ગિનીસ બુક રેકોર્ડ, 40 બિલબોર્ડ એર્વોડ, 16 ગ્રેમી અને 26 અમેરિકન મ્યુઝિક એર્વોડ. એમટીવી જેવી ચેનલની પોપ્યુલારીટીનું કારણ પણ માઈકલ પોતે જ બનેલો. તેમાં બતાવવામાં આવેલું બિલી જીન સોંગ વિશ્વ ઈતિહાસનું એવું પહેલું ગીત હતું જેમાં કોઈ કાળિયા માણસે હાજરી આપી હોય. તેના આલ્બમ થ્રિલરની અત્યાર સુધીમાં અધધધ…. 42.4 મિલિયન કોપીઓ વેચાઈ ચુકી છે. જેક્સન હવે વર્ષો સુધી તેની રોયલ્ટી ખાતો રહેવાનો ભલે તે 2009માં મરી ગયો. ખૂબ ઓછા લોકોને ખ્યાલ હશે કે હોલિવુડ ફિલ્મ વિઝાર્ડ ઓફ ઓઝમાં એક ભૂત જેવો માણસ ઉભો હોય છે. એ ભૂત નહીં માઈકલ જેક્સન હતો. તેની બહેન જેનેટ જેક્સન કદાચ માઈકલની પ્રસિદ્ધીથી જલતી હશે, એટલે તેણે પોતાના એક મ્યુઝીક પ્રોગ્રામમાં દર્શકોને પોતાના સ્તન બતાવ્યા, ત્યારે મીડિયામાં હોબાળો મચી ગયો હતો. માઈકલના કોઈપણ આલ્બમની રેટીંગ 8ની નીચે નથી. જે અત્યારે કોઈ સિંગલ આલ્બમ કરી નથી શકતું. અને અંતે મુનવોકની વાત કર્યા વિના તો ન ચાલે. માઈકલનું મુનવોક જેટલું પોપ્યુલર છે, તેટલું જ તેના ગીત સ્મુથ ક્રિમિનલમાં આ ભાઈ ગ્રેવિટીને ટક્કર આપવી હોય તેમ વળી ગયા તે પોપ્યુલર છે. મુનવોક માઈકલ સિવાય હાલ ડાન્સમાં રૂચિ રાખનારા લોકો કરી શકે છે, પણ સ્મુથ ક્રિમિનલ સોંગમાં ગ્રેવિટીને ટક્કર આપવી તે નહીં. આ સોંગ બનાવતી સમયે માઈકલ માટે ખાસ શૂઝ તૈયાર કરવામાં આવેલા. જે માઈકલ પહેરીને ખૂરશીની બાજુમાં નમે છે. અને જોનારની જીભ બહાર નીકળી જાય, ‘અરે બાપરે… આવું તે કંઈ હોય ?’ આ સિવાય જીવનમાં વિવાદો વિવાદો પ્લાસ્ટિક સર્જરી અને કાળામાંથી ગોરા બનવાનું ભૂત. ડ્રગ્સના ઓવરડોઝનું કારણ અને જેક્સનનો અંત.